Presudio kokoši u žaru borbe: 'Žao mi je, kupio sam im novu'

Imam psa, dvije mačke, a imao sam i papigu, koja je nedavno, nažalost, uginula, nisam ovu koku namjerno usmrtio. Ispričao sam se vlasnici pismom i poslao joj novu kokoš, kaže nogometaš Jelengrada Ivan Gazdek

<p>Malobrojna publika svjedočila je pravom showu na utakmici <strong>NK Jelengrada</strong> i <strong>Jasenovca </strong>u sklopu 2. županijske lige Sisačko-moslavačke. Igrači Jelengrada do vrha su napunili mrežu gostiju (8-1), ali pažnju je, više od svih golova, odnio nesmotren potez igrača Jelengrada <strong>Ivana Gazdeka</strong> (23) koji je zamahnuo nogom i - usmrtio kokoš!</p><h2><strong>POGLEDAJTE VIDEO VIJESTI: </strong></h2><p>- Vjerujte, nije bilo namjerno... Rezultat je bio osjetljiv u tom trenutku (2-1 op.a.), nervoza je bila prisutna. Čak smo se u svlačionici na poluvremenu malo posvađali - javio nam se utučeni Gazdek pa pokušao objasniti situaciju:</p><p>- Stalno nam kokoši ulaze na teren pa se utakmica mora prekidati. Teren bude pun izmeta, nehigijenski su to uvjeti. Malo sam potrčao prema kokošima kako bi ih otjerao, zamahnuo sam nogom i jednu slučajno usmrtio, jeb*ga.</p><p>Gazdek je nesretnu kokoš bacio preko ograde, a onda je uslijedila <strong>kazna</strong>.</p><p>- Sudac je dotrčao do mene i pokazao mi izravni crveni karton zbog nesportskog ponašanja. </p><p>Susjeda, čije je dvorište odmah uz teren, nije se naljutila.</p><p>- Odmah je kokoš uklonila s mjesta nesreće i nikom ništa. Ipak, meni je bilo silno žao pa sam joj poslao pismo i novu kokoš u znak isprike - kazao je igrač Jelengrada.</p><p>Kokoši su na niželigaškim terenima veliki problem, a Gazdek je predložio rješenje.</p><p>- Nama bi dobro došli reflektori. Koke ne izlaze po noći, haha - našalio se Ivan.</p><p>Iz kluba su nam potvrdili kako Gazdeka neće naknadno kazniti.</p><p>- Nakon utakmice nitko nije razmišljao o tome, jeli smo gulaš i uživali - kazao nam je izvor iz kluba.</p><p>- Sve je krenulo po zlu i prije početka utakmice. Jednom je igraču puknulo vjetrobransko staklo na automobilu, onda još nastrada ta kokoš - rekao nam je isti izvor.</p><p>Gazdek se nada da ga javnost neće osuditi jer, kako kaže, obožava životinje.</p><p>- Imam psa, dvije mačke, a imao sam i papigu, koja je nedavno, nažalost, uginula...</p>